بەھمەن سەڵاح

بەھمەن سەڵاح (لەدایکبووی ساڵی ١٩٩٤ لە ڕۆژهەڵاتی کوردستان) فیلمساز و شێوەکارێکی کوردە. خاوەنی چەندین کورتە فیلم و کاری ھونەرییە لە بواری شێوەکاری دا، کورتە فیلمەکانی بەشداری چەندین فیستیڤاڵیان کردوە و براوەی چەندین خەڵاتە.

 ژیان 
بەھۆی بارودۆخی جەنگ ەوە لە نێوان عێراق و ئێران دا، ساڵی ١٩٨٧خێزانی بەھمەن لە باشوری کوردستان بەرەو ڕۆژھەڵاتی کوردستان ئاوارە دەبن و ساڵانێکی زۆر لەوێ دەمێننەوە و بەھمەن لە شاری مەریوان لە ساڵی ١٩٩٤ چاوی بە دونیا ھەڵدێنێت، لەوێ ژیانی منداڵی بە سەر دەبات لە نێو نەھامەتی و باورودۆخی خراپی ژیان ساڵانی منداڵی خۆی تێدەپەڕێنێت، لە ساڵی ٢٠٠٥ دوای ڕوخانی ڕژێمی بەعس خۆی و خێزانەکەی دەگەڕێنەوە باشووری کوردستان  لەو کاتەوە تا ئێستا لە شاری سلێمانی دەژین.

 خوێندن 
دەستپێکی خوێندنی بەھمەن لە ڕۆژھەڵاتی کوردستان دەستی پێکرد و قۆناغەکانی خوێندنی سەرەتایی بە زمانی فارسی خوێند، و پاش گەڕانەوەیان بۆ باشوری کوردستان قۆناغی ناوەندی تەواو کرد، پاشان حەز و خولیایی بۆ ھونەر پەیدا دەبێت بۆیە دەڕواتە پەیمانگای ھونەرە جوانەکانی سلێمانی و پاشان زانکۆی سلێمانی و لە بواری ھونەری شێوەکارییدا خوێندن تەواو دەکات.

 ژیانی ھونەری 
بەدەر لە کاری شێوەکاری بەھمەن وەک فیلمسازێک لە ساڵانی سەرەتای پەیمانگایەوە دەست بە ئەزموون کردن دەکات و تا ئێستە بەردەوامە

سەرەتا بە کاری وێنەگری سینەمایی دەست پێدەکات و کاری وێنەگری بۆ چەند کورتە فیلمێک دەکات پاشان وەک دەرھێنەر و سیناریۆنووس و وێنەگری سینەمایی دەست دەکات بە دروستکردنی کورتە فیلمەکانی خۆی و توانیوێتی چەند کورتە فیلمێک بەرھەم بھێنێت و بەشداری چەندین فیستیڤاڵە نێوخۆیی و جیھانییەکان بکات و براوەی چەندین خەڵات ببێت.

 ئەزموونی کاری میدییای 
دەستپێکی کارکردنی بەھمەن لە بواری میدیا دا دەگەڕێتەوە بۆ ساڵی ٢٠١٧ وەک دەرھێنەر و کامیرامان لە کەناڵی فاڵکۆن دەست بە کار دەبێت تا ساڵی ٢٠١٩ دواتر دەڕواتە کەناڵی ئێن ئاڕ تی دوو و لەوێ بەردەوامی بە کاری میدیایی خۆی دەدات تا ساڵی ٢٠٢١ و دواتر لە ناوەندی چاودێر دەستی بە کارکردن کردوە بۆ ماوەی ساڵێک وە لە ئێستادا لە کەناڵ ٨ بەردەوامی بە کاری هونەری و کلتوری خۆی دەدات.

 فیلمۆگرافی 
+فیلمساڵتێبینیبەشداری فیستیڤاڵخەڵاتپێگەخەونێکی ونبوو٢٠١٦کورتە فیلم٥ فیستیڤاڵ١دەرھێنەر و سیناریۆنووس و وێنەگری سینەماییکات و بوون٢٠١٧کورتە فیلم٣ فیستیڤاڵ١دەرھێنەر و سیناریۆنووس و وێنەگری سینەماییسەمای پەڕۆکان٢٠١٧کورتە فیلم٣ فیستیڤاڵ٢دەرھێنەر و سیناریۆنووس و وێنەگری سینەماییگەڕانەوە٢٠٢٢کورتە فیلم٤ فیستیڤاڵ (بەردەوامە)٢دەرھێنەر و سیناریۆنووسدیلی شەترەنج٢٠١٥کورتە فیلموێنەگری سینەماییڕاستییە ونبوەکان٢٠١٧کورتە فیلم٦ فیستیڤاڵوێنەگری سینەماییگوڵەکان ناگەشێنەوە٢٠٢٠فیلمی درێژوێنەگری سینەماییبە تەنھا لەگەڵ تۆ٢٠٢١فیلمی کورتوێنەگری سینەماییلاپەڕە ڕەشەکان٢٠٢٣بەڵگە فیلممۆنتێر

 سەرچاوەکان 

 بەستەرە دەرەکییەکان 
بەھمەن سەڵاح لە بنکەدراوەی ئینتەرنێتیی فیلمەکان

بەھمەن سەڵاح لە لە بنکەدراوەی ئینتەرنێتی سینەماکارەکانی جیھان

 سینەمای کورد 
 سینەمای کوردی
 یەڵماز گونەی
 بەھمەن قوبادی